Diari Oficial de la Generalitat Valenciana


Sumari del DOGV 7952, del 05-01-2017 (2016/9680)

RESOLUCIÓ d'11 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 61/15-AIA Elx.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7952

Data del DOGV
:   05-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9680


Data del document
:   11-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'11 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 61/15-AIA Elx. [2016/9680]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletin Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 61/15-AIA Elx.  
  
«Resolució complementària a la DIA de 17 de febrer de 2016  
Expedient: 61-2015-AIA.  
Títol: modificació del projecte de modernització dels regadius de la SAT San Pascual. Fase II.  
Promotor: SAT núm. 3013 San Pascual.  
Òrgan substantiu: Ajuntament d'Elx.  
Localització: Elx (Alacant).  
  
Objecte del procediment  
L'objecte de l'actual procediment és determinar si la modificació del traçat de la conducció en l'àmbit de la forest d'utilitat pública Pedrera Ferriol i Castellar té efectes significatius sobre el medi ambient.  
  
Es descriuen a continuació els antecedents que donen origen a l'actual resolució:  
  
Antecedents  
L'1 de setembre de 2016 la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural documentació procedent de la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural d'Alacant als efectes de determinar si la modificació del projecte de modernització promoguda per la SAT San Pascual, té efectes significatius sobre el medi ambient.  
Com a antecedents que es troben en el Servei d'Avaluació d'Impacte Ambiental se citen:  
- Resolució de 5 de maig de 2014 la Direcció General d'Avaluació Ambiental i Territorial per la qual es decideix no sotmetre el projecte de modernització dels regadius de la SAT núm. 3013 San Pascual (fase I) al procediment d'avaluació d'impacte ambiental segons procediment de la secció 1a del Reial decret legislatiu 1/2008 pel qual es va aprovar el text refós de la Llei d'impacte ambiental de projectes.  
  
- Declaració d'impacte ambiental de 17 de febrer de 2016 favorable al projecte de modernització dels regadius de la SAT San Pascual-fase II, projecte sotmés al procediment d'avaluació d'impacte ambiental a l'estar inclòs en l'annex I.7 del Decret 162/1990 pel qual s'aprova el Reglament per a l'execució de la Llei 2/1989, d'impacte ambiental de la Comunitat Valenciana.  
- Resolució de 5 d'agost de 2016 de la Direcció General de Medi Natural en relació amb la fase II del projecte als efectes d'incloure en l'expedient una part del traçat de les infraestructures de reg no prevista en el projecte.  
Es descriuen les característiques principals de la modificació del projecte:  
Descripció de la modificació del projecte.  
Es planteja la modificació del projecte per l'afecció a la zona de domini de carreteres el que impossibilita l'execució de part del traçat proposat en el projecte original.  
La modificació del projecte afecta la forest d'utilitat pública pedrera Ferriol i Castellar en dos trams la descripció del qual es realitza a continuació:  
- Tram 1: instal·lació de 148 metres de canonada de PVC de 250 mm de diàmetre i 16 atmosferes de pressió en la parcel·la 103 del polígon 172 d'Elx.  
- Tram 2: instal·lació de 154 metres de canonada de PVC de 250 mm i 10 atmosferes de pressió en la parcel·la 304 del polígon 172 d'Elx.  
Les canonades s'instal·laran en rasa sobre llit d'arena de 10 cm i es recobrirà posteriorment amb 60 cm de material seleccionat i 40 cm amb terres procedents de l'excavació quedant com a mínim soterrades 1 metre al llarg de tota la traça.  
En els dos trams el traçat discorre per una zona on en l'actualitat discorre una canonada de distribució el que permet fer una instal·lació paral·lela a aquesta. En alguns trams hi ha una senda d'accés el que permet disminuir els impactes ambientals d'aquesta.  
L'àrea d'afecció presenta una vegetació climatòfila assentada sobre terrenys terciaris i està constituïda per la muntanya litoral meridional amb una vegetació potencial que es correspon amb la màquia clara. Com a etapes serials es presenten timonedes i espartars presentant el terreny una gran aridesa.  
La zona d'afecció no inclou cap espai que pertanga a la xarxa d'espais protegits de la Comunitat Valenciana.  
Els impactes produïts per l'execució de les obres es produiran durant la fase de construcció. No s'esperen impactes durant la fase de funcionament.  
Les alteracions que pot produir la construcció de la canonada són els relatius a canvis en el relleu per moviments de terra. En la superfície afectada els moviments de terra seran de 1812 m³ considerant-se l'impacte sobre la geomorfologia de compatible.  
En la fase d'obres no es realitzaran actuacions que generen risc de contaminació. Únicament pot esperar-se la generació de risc per possibles abocaments procedents de la maquinària d'obres. En el cas de produir-se aquest fet es procediria a retirar el sòl afectat. L'impacte es considera compatible.  
Quant a l'afecció sobre l'atmosfera, es produirà una disminució de la qualitat de l'aire per emissió de gasos contaminants procedents de la maquinària i augment del nivell de sorolls. Atés el caràcter temporal de les obres, l'impacte es considera com compatible. L'afecció sobre la vegetació es limitarà al traçat de la conducció sent aquest impacte reversible.  
Les mesures preventives i correctores més important proposades són la minimització de les zones d'aplec de materials, la retirada de residus i abocaments d'acord amb la normativa vigent en la matèria, el correcte manteniment de la maquinària d'obres per a evitar emissió excessiva de gasos contaminants, i la vigilància de l'aparició de restes del patrimoni cultural valencià.  
  
Consideracions ambientals i legals  
Les modificacions proposades afectaran terreny forestal estratègic segons el pla d'acció territorial forestal de la Comunitat Valenciana per afectar forest d'utilitat pública.  
Als voltants del tram 1 es localitza la via pecuària Assagador de Monforte a Santa Pola.  
Respecte a la flora, es localitza en la zona l'hàbitat «zones subestèpiques de gramínies i anuals del Thero ?Brachypodietea», hàbitat prioritari segons Directiva Hàbitats (D 92/43/CEE), no havent-se inclòs com a protegit en l'àmbit de la Comunitat Valenciana en el Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades, per tractar-se d'un hàbitat molt abundant a la Comunitat Valenciana.  
No obstant això s'ha comprovat, per mitjà de consulta al banc de dades de biodiversitat, que no hi ha espècies de flora o fauna prioritàries que puguen resultar afectades per l'actuació.  
En matèria legal i en relació a l'article 7 de la Llei 21/2013 d'avaluació ambiental, d'aplicació a l'actual modificació, es realitza l'anàlisi següent:  
a) Revisats els dos nous traçats de la canonada, es verifica que aquests es localitzaran en zones on hi ha camins o sengles i terrenys prèviament afectats per infraestructures de reg. Únicament hi ha un xicotet tram de 30-35 metres on hi ha terreny amb un cert grau de naturalitat però amb afecció prèvia per les antigues infraestructures de reg pel que deu considerar-se un terreny antropitzat. Per això la modificació del projecte, per les seues característiques, no pot considerar-se inclòs en els annexos I i II de les legislacions en matèria d'impacte ambiental d'àmbit estatal o autonòmic.  
b) Les modificacions proposades atenent a la seua escassa entitat i rellevància, no provocaran augments significatius de residus o abocaments, tampoc es realitzaran en l'àmbit d'espais xarxa natura 2000 o altres figures de protecció de la Llei 11/1994, de la Generalitat, d'espais naturals protegits.  
Per això es conclou que la modificació proposada no generarà efectes significatius sobre el medi ambient. No obstant això, el projecte haurà de respectar el contingut de les resolucions que emeta l'òrgan competent en matèria de muntanyes i de vies pecuàries així com els condicionants ambientals de la declaració d'impacte ambiental de 17 de febrer de 2016.  
  
Consideracions jurídiques  
L'article 13 del Decret 158/2015, 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80 2016/ d'1 de juliol, atribueix a la Direcció General de Medi Natural i Avaluació Ambiental competència sobre avaluació ambiental estratègica i de projectes.  
Per tot l'anterior es conclou i resol:  
  
Resolució  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, i el compliment dels condicionants de l'apartat segon d'aquesta resolució, la modificació del projecte de «modernització dels regadius de la SAT núm. 3013 San Pascual. Fase II» en el terme municipal d'Elx.  
  
  
Segon  
Es compliran els condicionants ambientals de la declaració d'impacte ambiental de 17 de febrer de 2016, les mesures correctores proposades en el document ambiental presentat i es respectarà el contingut de les resolucions que emeta l'òrgan competent en matèria de muntanyes i vies pecuàries.  
  
Tercer  
Aquesta resolució es notificarà al promotor i òrgans afectats per la tramitació del procediment i es publicarà en el Diari Oficial de la Comunitat Valenciana de la forma reglamentària, d'acord amb el que disposa l'article 41.3 de la Llei 21/2013, de 9 de desembre, d'avaluació ambiental.  
La regulació de la vigència d'aquesta resolució serà l'establida en l'article 43 de l'esmentada Llei 21/2013.  
  
València, 4 d'octubre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 11 de novembre de 2016.- El director general de Medi Natural i d'Avaluació Ambiental: Antoni Marzo i Pastor.